Lav et referat af nedenstående tekst:

Tekst:
Aalborg Håndbold skal torsdag spille ottendedelsfinalen i Champions League på hjemmebane, og her er modstanderen langt fra ukendt. Det er nemlig GOG, der  endnu en gang slår vejen forbi det nordjyske, og det er der delte meninger om. - Jeg ser altid frem til opgør mod GOG, så nu er det bare specielt, at vi støder sammen i europæisk sammenhæng, lyder det fra Henrik Møllgaard, der dog ikke er så imponeret over kampen. - Det er nemmere at spille mod GOG, men det er da lidt mere trist, for vi kender jo hinanden til fingerspidserne, så det er jo ikke specielt sexet at møde dem for 25 gang på tre sæsoner, konstaterer han. Mange skader giver udfordringer Aalborg Håndbold er ramt af en del skader forud for opgøret. Senest måtte de to profiler - henholdsvis Felix Claar og Aron Palmarsson - udgå i lokalopgøret mod Mors-Thy. -	Vi har stadig nogle ubekendte, men lige nu knokler vi med de ressourcer, vi har, og forsøger at få folk tilbage, pointerer cheftræner Stefan Madsen til onsdagens træning. I spillertruppen kan det også mærkes, at skaderne får en betydning på Champions League-opgøret torsdag. - Skadesituationen er jo eskaleret en smule hos os, så dem, der skal ind og klare det i morgen, er jo også folk, der til daglig har vagter i XL-byg i Hals og er lærevikarer, så der er jo ikke meget europæisk erfaring på de der drenge, men til gengæld klør de friskt på, fortæller Henrik Møllgaard og tilføjer: - Arbejdsopgaverne har jo ikke ændret sig, vi har bare nogle andre folk, der skal ind og løse det for os, men det skal vi nok få løst, forsikrer han. De mange skader får dog som sådan ikke en betydning for cheftrænerens opstilling torsdag. - Det spiller ikke ind, at vi har en voldsomt vigtig kamp lørdag, for vi kommer til at gøre alt, hvad vi kan, for at vinde kampen torsdag, understreger Stefan Madsen. Se hele inslaget herunder: Hård kamp i vente Men selvom modstanderen er velkendt blandt spillerne, så er det ikke ensbetydende med, at opgøret er kedeligt. -	Det bliver en fysisk hård kamp, hvor vi nok vil forsøge at trække tempoet lidt ned, men det bliver bare sindssygt fedt derinde med forhåbentligt god stemning, sigerer målmand Simon Gade. -	Vi glæder os helt vildt. Det her med at være i en knockout-fase i Champions League, det er altid noget specielt. At det så er et rent dansk opgør, gør det bare mere specielt, bakker Stefan Madsen op. Kampen fløjtes i gang klokken 18.45 og kan ses på TV3 Sport.

Referat:
Aalborg Håndbold er desuden påvirket af mange skader i spillertruppen.